


[bookmark: _Hlk130916069]Z A P I S N I K
s  26. sjednice Vijeća Mjesnog odbora HRELIĆ,
održane dana 29. lipnja 2023.
u objektu mjesne samouprave Ul. Svetog Mateja 93,
s početkom u 18:30 sati



NAZOČNI ČLANOVI VIJEĆA:
Miljenka Plazonić Bogdan, Zrinka Kunić, Danijela Krpan, Marina Havidić, Nada Sokolić


Predsjedava:  Miljenka Plazonić Bogdan, predsjednica Vijeća.

Zapisnik vodi: Miljenka Plazonić Bogdan, predsjednica Vijeća


	Predsjednica konstatira da su nazočni svi članovi Vijeća, te otvara 26. sjednicu Vijeća Mjesnog odbora. 


USVAJANJE ZAPISNIKA

	Vijeće jednoglasno prihvaća tekst zapisnika 25. sjednice Vijeća MO Hrelić, održane 18. svibnja 2023.

USVAJANJE DNEVNOG REDA

Na prijedlog predsjednice Vijeće jednoglasno utvrđuje sljedeći 

 DNEVNI RED:

1. Aktualne informacije s koordinacija i odgovori na poslane zaključke – diskusija
2. Požurnica za radove za koje se čeka Zagrebački holding d.o.o., Podružnica Zagrebačke ceste (uvođenje zone 30,…) – donošenje zaključka
3. Pitanja, prijedlozi i obavijesti


Ad 1.  Aktualne informacije s koordinacija i odgovori na poslane zaključke – diskusija

Predsjednica Vijeća je kratko izvijestila vijećnike o aktualnim informacijama, s koordinacije GČ koji se tiču MO Hrelić i odgovorima koji su pristigla na naše zaključke i molbe. 
a) Odgovor na zaključak sa 24. sjednice „Prijedlog za zamjenu zemljišta z.k.č.br. 680/52 k.o. Jakuševec za drugu površinu“ je u prilogu. Na temelju odgovora, kojim je pojašnjeno da predloženo rješenje za zamjenu zemljišta nije u nadležnosti istog ureda, i radi se vrlo rijetko u slučajevima koji već imaju prethodno odobrene projekte (što ovdje nije slučaj). Istim odgovorom je traženo da se potvrdi da li je onda ipak važeća prethodno dana suglasnost za otkup zemljišta (vezano za isti predmet). S obzirom da je Zaključak (o zamjeni) pisan s ciljem provjere je li takvo rješenje moguće izvesti, a ukoliko ne da se potvrdi suglasnost za otkup, predsjednica Vijeća ju je bez daljeg odlaganja potvrdila. 
b) Od svih MO je žurno tražena informacija da li je na javnim površinama u MO potrebno odvojiti neku od površina za slobodno šetanje kućnih ljubimaca (bez vodilice). S obzirom da MO Hrelić ima park za pse i da su ostale javne površine relativno male, u dogovoru s predsjednikom VGČ NZ Istok je predsjednica odgovorila da MO Hrelić ne treba u ovom trenutku takve površine. 
c) U Utrini kod bazena, uz Ukrajinsku ulicu, bi se gradilo montažno klizalište o trošku i organizaciji KHL Medveščak, te će se na sljedećoj sjednici VGČ NZ Istok glasati o suglasnosti tog prijedloga i tema je na koordinaciji. Predsjednica Vijeća je izvijestila da se dostupna dokumentacija čini prihvatljivom, i pozdravila ovaj prijedlog s obzirom na veliki manjak ledenih površina u Gradu Zagrebu.
d) Na sljedećoj sjednici VGČ NZ Istok će biti i rebalans PKA23, koji je i jedna od tema koordinacije ovaj tjedan. Za MO Hrelić nema izmjena, no s obzirom da se neki radovi već dugo čekaju, traži se žurnije pristupanje izvršenju (sljedeća točka dnevnog reda).


[bookmark: _Hlk139811833]Ad. 2	Požurnica za radove za koje se čeka Zagrebački holding d.o.o., Podružnica Zagrebačke ceste (uvođenje zone 30) – donošenje zaključka

Na temelju prijedloga predsjednice i diskusije u kojoj su se vijećnici složili s predstavljenim,

[bookmark: _GoBack]vijećnici jednoglasno donose


ZAKLJUČAK
o žurnom postupanju po rješenju Gradskog ureda za obnovu izgradnju, prostorno uređenje, graditeljstvo, komunalne poslove i promet

1. Po rješenju Gradskog ureda za obnovu, izgradnju, prostorno uređenje, graditeljstvo, komunalne poslove i promet Klasa UP/I-340-08/22-002/2430, UR . BROJ 251-10-41-1/003-22-2, od 19. prosinca 2022., cijelo područje MO Hrelić bi trebalo postati Zona 30, kako bi se osiguralo sigurnije kretanje pješaka, a naročite djece. S obzirom da je rok izvršenja (promjena signalizacije) koju treba izvesti Zagrebačke ceste već davno prošao (15 dana od pravomoćnosti rješenja, od siječnja 2023.). Molimo Zagrebačke ceste da se ovo rješenje izvrši žurno i bez odlaganja.




2. Po rješenju Gradskog ureda za obnovu, izgradnju, prostorno uređenje, graditeljstvo, komunalne poslove i promet Klasa UP/I-340-08/23-002/123, UR . BROJ 251-10-41-1/003-23-2, od 25. siječnja 2023., naloženo je označavanje pješačkog prijelaza na križanju Hrelićke i Gomboševe ulice. Molimo Zagrebačke ceste da se ovo rješenje izvrši 
žurno i bez odlaganja.

3. Ova Požurnica dostavlja se Zagrebačkom holdingu – Podružnici Zagrebačke ceste.  




Pitanja, prijedlozi i obavijesti

· Vijećnici su prokomentirali Dan mjesnog odbora Hrelić koja se planira za 15.9., za koji će pripreme biti tokom ljeta. Vijećnici će sve potrebne aktivnosti dogovoriti na radnim sastancima tijekom ljeta (osobno ili telefonom) kako bi se do 1.9.2023. imalo točan plan i osiguralo da su sve aktivnosti organizirane. Neke od najava aktivnosti bi trebale i ranije krenuti (natjecanje za najljepši vrt). Za aktivnosti nam treba i povratna informacija o traženom pokrivanju troškova od strane GČ/Grada. 




Dovršeno u 19:30 sati.


Zapisnik izradila: 
Miljenka Plazonić Bogdan



KLASA: 024-08/23-003/1329
URBROJ: 251-13-11-9-23-2
Zagreb, 29. lipnja 2023. 



							                    Predsjednica
						                       Vijeća Mjesnog odbora 
									Hrelić						
                                                                                            Miljenka Plazonić Bogdan







